Potrivit unui bilanț al MAI pentru ziua de miercuri, 1 Mai, angajații ministerului au intervenit la 4.505 evenimente, 2.970 dintre acestea fiind circumscrise menținerii ordinii publice, iar 1.535 situațiilor de urgență.
La frontiere, în ultimele 24 de ore, polițiștii au efectuat formalitățile de control pentru 125.513 persoane, care au intrat în țara noastră, dintre care 7.972 de cetățeni ucraineni.
De asemenea, în ultima zi, în aplicația eDAC, au fost efectuate 32.186 de verificări, fiind returnate 36 de alerte, dintre care 5 referitoare la persoane care erau date în urmărire, 5 la persoane dispărute, 6 la persoane căutate în vederea participării la o procedură judiciară și 4 referitoare la obiecte căutate pentru a fi confiscate sau folosite ca probe în cadrul procedurilor penale.
În acțiunile desfășurate, polițiștii rutieri au reținut 883 de permise de conducere unor șoferi care reprezentau un pericol pentru cetățeni, existând riscul ca aceștia să producă accidente grave. Astfel, 86 de permise au fost suspendate pentru conducerea sub influența alcoolului și 13 pentru conducerea sub influența drogurilor sau substanțelor interzise. De asemenea, au fost retrase 403 certificate de înmatriculare.
La poliție au fost semnalate 916 posibile infracțiuni, iar echipajele de ordine publică au prins în flagrant 188 de autori de infracțiuni, care au săvârșit 207 fapte penale.
S-au dispus măsuri preventive pentru 37 de persoane și au fost depistate 24 de persoane urmărite național sau internațional.
Totodată, polițiștii și jandarmii au constatat 11.548 de contravenții pentru care au aplicat amenzi în valoare de peste 4,9 milioane de lei.
Pompierii au efectuat 98 de controale pe linia prevenirii situațiilor de urgență, fiind identificate 8 obiective care funcționau fără autorizație de securitate la incendiu. Au fost aplicate 361 sancțiuni contravenționale, în valoare totală de 420.500 lei, fiind dispuse măsurile necesare pentru remedierea disfuncționalităților care reprezintă un pericol pentru cetățeni.
Pe parcursul ultimelor 24 de ore, pompierii au desfășurat 1.268 de misiuni pentru acordarea asistenței medicale de urgență, 60 pentru stingerea de incendii și 11 pentru descarcerare. Pe parcursul intervențiilor acestora, au fost salvate 7 persoane.
Piloții Inspectoratului General de Aviație au executat 16 misiuni aero-medicale, fiind salvate 11 persoane.
(sursa: Mediafax)